पाएं अपने शहर की ताज़ा ख़बरें और फ्री ई-पेपरडाउनलोड करें
जिले भर में 16 दिन से सख्त कोरोना कर्फ्यू चल रहा है, फिर भी संक्रमण दर में कमी नहीं आ रही है। रोजाना 150 से अधिक पॉजिटिव मरीज मिल रहे है। इतना ही नहीं कोरोना से करने वालों का प्रतिशत भी रायसेन में ज्यादा बना हुआ है। यह हम नहीं कह रहे है, बल्कि स्वास्थ्य विभाग के आंकड़े की स्थिति को बयान कर रहे हैं। जिले में पॉजिटिव मरीजों की संक्रमण दर7.88 प्रतिशत पर पहुंच गई है, जबकि मृत्यु दर 1.37 प्रतिशत के आसपास चल रही है, जो जिले के लिए चिंता की बात है।
जिले भर में 16 अप्रैल की रात 10 बजे से कोरोना कर्फ्यू लागू है। जो 8 मई तक फिर से बढ़ा दिया गया है। इस बार लोगों को घरों में ही रखने के के लिए विशेष जोर दिया जा रहा है ताकि संक्रमण की चेन को तोड़ा जा सके, क्योंकि 16 दिन से चल रहे कोरोना कर्फ्यू के बाद भी जैसी उम्मीद प्रशासन को थी कि संक्रमण कम हो जाएगा, उसमें अब तक कोई ज्यादा सुधार नहीं आया है। प्रशासन इस बात को लेकर परेशान है कि संक्रमण दर जिले में कम क्यों नहीं हुई।
अस्पताल के डर से झूठ बोलते हैं कि घर पर सभी व्यवस्थाएं हैं
जिला अस्पताल के मेडिकल ऑफिसर डॉ. एमएल अहिरवार ने बताया कि संक्रमित मरीज अब तक दूरी बनाकर नहीं रख रहा है, इस कारण संक्रमण तेजी से फैल रहा है। संक्रमित मरीज के लिए होम आइसोलेशन सफल नहीं है। अस्पताल से डर कर लोग झूठ बोले देते हैं कि उनके घर पर अलग बाथरूम, कमरा आदि की सुविधाएं हैं। ऐसे लोग पूरे परिवार को संक्रमित कर देते हैं। ऐसे ही लोगों के कारण संक्रमण तेजी से फैल रहा है। अगर सुविधा नहीं हो तो कोविड केयर सेंटर में संक्रमित व्यक्ति को परिवार की सुरक्षा के लिए चले जाना चाहिए।
इन कारणों से अभी ग्रामीण क्षेत्रों में ज्यादा फैल रहा है संक्रमण
माह के पहले दिन पहले मिले 181 पॉजिटिव, 169 ठीक होकर घर गए
जिले भर में मई माह के पहले दिन 181 पॉजिटिव मरीज मिले हैं, जबकि 169 लोग ठीक होकर घर भी पहुंचे। सरकारी रिकार्ड में एक मौत होना दर्शाया गया है, इस तरह मौतों का आंकड़ा बढ़कर 90 पर पहुंच गया है, जबकि जिला अस्पताल में भर्ती कोविड के चार मरीजों की मौत हुई है, जो आज के आंकड़ों में अपना स्थान नहीं बना पाए।
एक्टिव केस 1456 पर पहुंचे, इनमें से 1254 होमआइसोलेशन में है
जिले भर में अब तक 6576 संक्रमित मरीज मिल चुके है, जिनमें से 1456 मरीज एक्टिव श्रेणी में है, जिनमें से 1254 लोगों घरों में आइसोलेट होकर अपना इलाज करवा रहे हैं, जबकि 126 लोग सरकारी अस्पताल में भर्ती है, वहीं 71 लोग प्राइवेट अस्पतालों में अपना इलाज करवा रहे हैं। इसके अलावा 5 मरीज जिले से बाहर की सरकारी अस्पताल में भर्ती हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn